proxectonos/corpus_dominio_legal_administrativo_tmp huggingface dataset:
DECRETO 126/2005, do 6 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción do acondicionamento da estrada PO-201. Treito: Silleda-Laro. Clave: PO/98/070.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/05/2005

O 18 de agosto de 2003 o director xeral de Obras Públicas, por delegación do vicepresidente primeiro
e conselleiro de Política Territorial, Obras Públicas e Vivenda aprobou o proxecto de construción acondicionamento da estrada PO-201. Treito: Silleda-Laro. Clave: PO/98/070.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade viaria, mediante o alargamento da vía actual, a mellora das súas interseccións e o acondicionamento ou a supresión das travesías existentes.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día seis de maio de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción acondicionamento da estrada PO-201. Treito: Silleda-Laro. Clave: PO/98/070.01.
Santiago de Compostela, seis de maio de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 127/2005, do 6 de maio, polo que se declara a urxente ocupación, no expediente de expropiación forzosa, dos terreos necesarios para proseguir cos labores de explotación da concesión mineira particular número 6165, sita en Mesía (A Coruña), solicitada pola sociedade Productos Ulla, S.L.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 23/05/2005

A sociedade Productos Ulla, S.L., solicitou da Consellería de Innovación, Industria e Comercio da Xunta de Galicia, a incoación dun expediente de expropiación forzosa polo procedemento de urxencia dos terreos necesarios para proseguir os labores de explotación da concesión mineira particular nº 6165, sita en Mesía (A Coruña).
Os bens aos que fai referencia a declaración de urxente ocupación están determinados no expediente, o cal foi sometido ao trámite de información pública, sendo ademais realizadas notificacións individuais aos interesados dos predios afectados.
A solicitude foi efectuada conforme o disposto no artigo 105 da Lei 22/1973, do 21 de xullo, de minas, en relación co artigo 131 do Regulamento que desenvolve a citada lei, así como o artigo 52 da Lei de expropiación forzosa do 16 de decembro de l954 e o artigo 56 do seu regulamento, do 28 de abril de 1957.
Como consecuencia da información pública e das notificacións individuais, foron presentados escritos de alegacións, procedendo a desestimación destas, xa que non desvirtúan as razóns obxectivas polas cales neste momento é urxente a ocupación dos predios para evitar a paralización dos traballos de explotación na concesión de referencia, todo iso en función do que consta no informe da Delegación Provincial da Consellería de Innovación, Industria e Comercio da Coruña e na memoria proposta da Subdirección Xeral de Recursos Minerais.
A expropiación está xustificada e é de todo punto necesaria e ademais polo procedemento de urxencia, pois as arxilas obtidas desta concesión son necesarias co fin de que non se vexa afectada a actividade da fabrica que a sociedade titular ten en Catoira (Pontevedra), polo que a desestimación da petición implicaría graves trastornos ao concesionario, tanto de orde técnica e económica, como de seguridade, así como unha influencia negativa na economía da comarca polo impacto que nela causaría a perda de postos de traballo.
Na súa virtude, por proposta do conselleiro de Innovación, Industria e Comercio e logo de deliberación do Consello da Xunta de Galicia, na súa reunión do 6 de maio de 2005.
DISPOÑO:
Artigo único.-Declárase urxente, segundo o mencionado artigo 105 da Lei de minas para os efectos dispostos no artigo 52 da Lei de expropiación forzosa,
a ocupación dos predios aos que se contrae o expediente e definidos no mesmo, sitos no termo municipal de Mesía (A Coruña), definidos nos planos presentados e dos que se publicou a súa relación nos boletíns correspondentes, predios que é necesario expropiar para dar continuidade ao laboreo da concesión mineira particular nº 6165.
Santiago de Compostela, seis de maio de dous mil cinco.
Manuel Fraga Iribarne
Presidente
Juan Rodríguez Yuste
Conselleiro de Innovación, Industria e Comercio
CORRECCIÓN de erros.-Resolución do 9 de maio de 2005 pola que se convocan unhas xornadas sobre os contratos de consultoría, asistencia e servizos.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/05/2005

Advertido erro na devandita resolución, publicada no Diario Oficial de Galicia nº 92, do venres, 13 de maio de 2005, cómpre realizar a oportuna corrección:
Na páxina 8.122, na folla de inscrición, no punto «3. Actividade solicitada», onde di: «... que terá lugar no salón de actos do edificio administrativo da Xunta de Galicia en Pontevedra, sito na rúa Benito Corbal 47...», debe dicir: «... que terán lugar no salón do Centro de Tecnificación Deportiva, sito na rúa Padre Fernando Olmedo nº 3 en Pontevedra».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 9 de maio de 2005 pola que se resolve a convocatoria da quinta edición do premio A empresa en favor da familia.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 18/05/2005

Convocada pola Orde do 22 de marzo de 2005 (DOG nº 62, do 1 de abril) a quinta edición do premio A empresa en favor da familia establecido polo Decreto 80/2002, do 7 de marzo (DOG nº 57, do 21 de marzo), e de conformidade coa base sexta da referida orde, esta consellería
RESOLVE:
Primeiro.-Conceder o premio A empresa en favor da familia, correspondente ao ano 2005, á entidade Caixa Galicia, como recoñecemento ás accións realizadas dentro do ámbito da organización empresarial que teñen en conta os intereses das familias e coadxuvan á conciliación da vida familiar e laboral.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira, no prazo dun mes contado desde o día seguinte ao da súa publicación no DOG, de conformidade co establecido na Lei 30/1992, do 26 de novembro, na súa nova redacción dada pola Lei 4/1999, do 13 de xaneiro, ou poderán impugnala directamente perante o Tribunal Superior de Xustiza de Galicia no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de maio de 2005.
Pilar Rojo Noguera
Conselleira de Familia, Xuventude, Deporte
e Voluntariado
RESOLUCIÓN do 9 de maio de 2005 pola que se ordena a publicación do acordo do Consello da Xunta de Galicia do 6 de maio de 2005, polo que se aproba a modificación da relación de postos de traballo da Consellería de Pesca e Asuntos Marítimos.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 18/05/2005

A Lei 5/2003, do 27 de outubro, declarou a extinción da escala específica adscrita á Consellería de Pesca e Asuntos Marítimos para a realización de funcións encomendadas a esta no ámbito das corporacións de dereito público, creada pola disposición transitoria quinta da Lei 4/1988, do 26 de maio, da función pública de Galicia, integrando o colectivo afectado nos corpos da Administración xeral da Xunta de Galicia.
Polo que respecta ao persoal integrado no grupo E que presta servizo nas confrarías de pescadores dependentes da citada consellería, a especifidade das funcións que teñen asignadas excede das funcións habituais desempeñadas polo persoal pertencente a este grupo, polo que cómpre adaptar as características dos postos afectados ás ditas funcións, procedendo á modificación da actual relación de postos de traballo da Consellería de Pesca e Asuntos Marítimos.
En consecuencia, por proposta da devandita consellería, consultadas as organizacións sindicais presentes na mesa xeral de negociación da comunidade autónoma e a Comisión de Persoal, o Consello da Xunta de Galicia, na súa reunión do día seis de maio de dous mil cinco, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Pesca e Asuntos Marítimos, nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia, na súa reunión do seis de maio de dous mil cinco, relativo á modificación da relación de postos de traballo da Consellería de Pesca e Asuntos Marítimos, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 9 de maio de 2005.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 9 de maio de 2005 pola que se ordena a publicación do acordo do Consello da Xunta de Galicia do 6 de maio de 2005, polo que se aproba a modificación da relación de postos de traballo da Consellería de Familia, Xuventude, Deporte e Voluntariado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 18/05/2005

O pechamento do centro denominado Cociña da Irmandade (A Coruña), acordado polo Decreto 312/2004, do 29 de decembro (DOG nº 254, do 31 de decembro de 2004), fai necesario a modi
ficación da actual relación de postos de traballo da Consellería de Familia, Xuventude, Deporte e Voluntariado.
En consecuencia, por proposta da devandita consellería, consultadas as organizacións sindicais presentes na mesa xeral de negociación da comunidade autónoma e a Comisión de Persoal, o Consello da Xunta de Galicia na súa reunión do día seis de maio de dous mil cinco, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Familia, Xuventude, Deporte e Voluntariado, nos termos que se sinalan no anexo deste acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do seis de maio de dous mil cinco, relativo á modificación da relación de postos de traballo da Consellería de Familia, Xuventude, Deporte e Voluntariado, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 9 de maio de 2005.
Jaime Pita Varela
Conselleiro da Presidencia, Relacións
Institucionais e Administración Pública
CORRECCIÓN de erros.-Resolución do 9 de maio de 2005 pola que se ordena a publicación do acordo do Consello da Xunta de Galicia do 6 de maio de 2005, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/05/2005

Advertido erro na devandita resolución publicada no Diario Oficial de Galicia, nº 94, do mércores, 18 de maio de 2005, cómpre facer a seguinte corrección:
Na páxina 8.338, no anexo, no apartado de modificacións; onde di: «* Na páxina 6.531, no centro de destino CONSERVATORIO SUPERIOR DE MÚSICA (VIGO), no posto ED.C99.40.401.36560.01...»; debe dicir: «* Na páxina 6.531, no centro de destino CONSERVATORIO SUPERIOR DE MÚSICA (VIGO), no posto ED.C99.40.401.36560.016...»
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 21 de abril de 2005 pola que se regulan as axudas para investimento en centros e servizos dedicados á atención á primeira infancia dependentes de entidades privadas de inciativa social.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 20/05/2005

Advertido un erro na devandita orde, publicada no Diario Oficial de Galicia nº 88, do 9 de maio de 2005, cómpre facer a seguinte corrección:
-Na páxina 7.742, no punto 6 do artigo 7º.-Solicitudes e documentación, a) Documentación xeral, onde di: «As entidades solicitantes deberán presentar, ademais da documentación requirida, a documentación estatística relativa á institución, debidamente cuberta nos modelos oficiais conforme os anexos II e III desta orde», debe dicir: «As entidades solicitantes deberán presentar, ademais da documentación requirida, a documentación estatística relativa á institución, debidamente cuberta no modelo oficial conforme o anexo II desta orde»,
RESOLUCIÓN do 26 de abril de 2005 pola que se fai pública a suspensión da execución do Decreto 33/2004, do 29 de xaneiro, polo que se crea o sistema de información galego sobre a infección polo virus de inmunodeficiencia humana.
CONSELLERÍA DE SANIDADE — I. DISPOSICIÓNS XERAIS — 19/05/2005

O Auto da Sala do Contencioso-Administrativo do Tribunal Superior de Xustiza de Galicia, ditado no recurso 418/2004 interposto pola Asociación Comité Cidadán AntiVIH Arousano contra o Decreto 33/2004, do 29 de xaneiro, polo que se crea o sistema de información galego sobre a infección polo virus de inmunodeficiencia humana (SIGIVIH), acorda a suspensión da execución da disposición obxecto de recurso.
Tendo en conta o artigo 134 en relación co 107, da Lei 29/1998, do 13 de xullo, reguladora da xurisdición contencioso-administrativa, relativos á publicidade da suspensión. Dítase esta resolución pola que se fai pública a suspensión da execución do Decreto 33/2004, do 29 de xaneiro, polo que se crea o sistema de información galego sobre a infección polo virus de inmunodeficiencia humana, o que se comunica para xeral coñecemento.
Santiago de Compostela, 26 de abril de 2005.
Carlos Monclus Díez de Ulzurrun
Secretario xeral da Consellería de Sanidade
ORDE do 12 de maio de 2005 pola que se amplía a dotación orzamentaria para a concesión das restitucións á produción para o aceite de oliva utilizado na fabricación de determinadas conservas, convocadas pola Orde do 16 de decembro de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 19/05/2005

De acordo coas bases reguladoras previstas na Orde do 28 de marzo de 2001, a Orde do 16 de decembro de 2004 (DOG nº 247, do 22 de decembro) estableceu a convocatoria, para o ano 2005, das restitucións á produción para o aceite de oliva utilizado na fabricación de determinadas conservas.
No seu artigo 6º, parágrafo 1, precísase a aplicación orzamentaria e o importe económico previsto para o financiamento das ditas restitucións, e no seu parágrafo 2 sinálase que as dotacións iniciais poderán incrementarse, se fose procedente, tramitándose para tal efecto o oportuno expediente de xeración e ampliación de crédito.
Coa finalidade de poder amparar todas as solicitudes de restitucións que se presenten ao longo deste exercicio, xestionadas polo Fondo Galego de Garantía Agraria (Fogga) e posto que as dotacións iniciais resultan insuficientes, aprobouse o correspondente expediente de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das ditas restitucións á produción para o aceite de oliva utilizado na fabricación de determinadas conservas.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
1. A dotación orzamentaria prevista, para as restitucións á produción para o aceite de oliva utilizado na fabricación de determinadas conservas no artigo 6.1º da Orde do 16 de decembro de 2004 (DOG nº 247, do 22 de decembro), na aplicación 09.60.614A.779.0 -Ordenación, reestruturación, fomento e mellora da produción agraria. Axudas comunitarias a produtores derivadas da nova PAC, dos orzamentos da Comunidade Autónoma de Galicia para o 2005, increméntase en
5.009.850 euros, supoñendo un total de 14.999.995 euros para este exercicio.
2. En todo caso, a concesión das restitucións reguladas na dita orde estará limitada ás dispoñibilidades orzamentarias.
Disposicións adicionais
Primeira.-A ampliación de crédito prevista na presente orde non afecta ao prazo de presentación de solicitudes establecido na devandita Orde do 16 de decembro de 2004.
Segunda.-As solicitudes presentadas ao abeiro da Orde do 23 de decembro de 2003, ás que reunindo os requisitos establecidos na dita orde, non se lles concedeu as restitucións á produción solicitada poderanse ter en conta na convocatoria do 2005. A tramitación dos expedientes continuará no trámite en que se atopaban á finalización do exercicio anterior.
Santiago de Compostela, 12 de maio de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
DECRETO 121/2005, do 28 de abril, polo que se acepta a cesión gratuíta da concesión administrativa C-OO48, con destino á instalación dun centro de tecnificación de vela, no porto de Vilagarcía de Arousa (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/05/2005

O Consello de Administración da Autoridade Portuaria de Vilagarcía de Arousa, en sesión celebrada o día 23 de decembro de 1999, outorgou á Federación Galega de Vela a concesión administrativa C-0048, para a instalación dun centro de tecnificación de vela, entre o depósito elevado de auga e a Rampla de Cavadelo, ocupando unha parcela de 2.500 m.
A Federación Galega de Vela, en sesión celebrada en asemblea extraordinaria e urxente, o día 18 de marzo de 2005, acordou a cesión gratuíta da concesión, de titularidade da federación desde o día 23 de decembro de 1999, no Porto de Vilagarcía de Arousa, a favor da Comunidade Autónoma de Galicia co fin de que esta proceda á construción dun centro de tecnificación de vela na referida localidade.
A Secretaría Xeral e do Patrimonio tramitou o correspondente expediente de aceptación da mencionada cesión gratuíta, de conformidade co disposto nos artigos 17 da Lei 3/1985, do 12 de abril, do patrimonio da Comunidade Autónoma de Galicia e 34 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por iniciativa da Consellería de Familia, Xuventude, Deporte e Voluntariado e por proposta do conselleiro de Economía e Facenda, feita nos termos interesados pola cedente, logo da deliberación do Consello da Xunta de Galicia na súa reunión do día vinte e oito de abril de dous mil cinco,
DISPOÑO:
Artigo 1º
Acéptase a cesión, a título gratuíto, feita pola Federación Galega de Vela, a favor da Comunidade Autó
noma de Galicia, da concesión administrativa C-OO48, con destino á instalación dun centro de tecnificación de vela, no porto de Vilagarcía de Arousa (Pontevedra), que posúe as características e se atopa sometida ás condicións xerais que constan incorporadas ao expediente tramitado.
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a súa inscrición no Inventario xeral de Bens e Dereitos da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e oito de abril de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Decreto 110/2005, do 12 de maio, polo que se dispón que cese Beatriz Mato Otero como delegada territorial da Coruña.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 19/05/2005

Advertido erro no devandito decreto publicado no Diario Oficial de Galicia nº 92, do día 13 de maio de 2005, cómpre facer a seguinte corrección:
-Na páxina 8.107, onde di:
«DISPOÑO:
Que cese Beatriz Mato Otero como delegada territorial da Coruña, agradecéndolle os servizos prestados.»; debe dicir:
«DISPOÑO:
Que cese, por petición propia, Beatriz Mato Otero como delegada territorial da Coruña, por petición propia, agradecéndolle os servizos prestados.».
ORDE do 13 de maio de 2005 pola que se dispón que o director xeral de Transportes da Consellería de Política Territorial, Obras Públicas e Vivenda se encargue dos asuntos da presidencia do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 16/05/2005

Producido o cesamento do titular da presidencia do Consello de Administración do ente público Portos de Galicia, cómpre adoptar as medidas inmediatas para que, sen prexuízo do posterior nomea
mento do titular do centro directivo, se asegure o correcto funcionamento do servizo e a resolución, se é o caso, dos asuntos encomendados á devandita presidencia,
DISPOÑO:
Artigo único.-O desenvolvemento das accións e o exercicio das competencias propias da presidencia do Consello de Administración do ente público Portos de Galicia, que figuran na Lei 5/1994, do 29 de novembro, de creación do ente público Portos de Galicia, e outras que lle fosen expresamente delegadas, quédanlle encomendadas temporalmente e ata que se produza o nomeamento do seu titular ao director xeral de Transportes da Consellería de Política Territorial, Obras Públicas e Vivenda.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de maio de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 114/2005, do 28 de abril, polo que se declara a urxente ocupación, para efectos de expropiación forzosa, polo Concello de Salceda de Caselas, dos bens e dereitos necesarios para a realización das obras do proxecto do parque Raíña Aragonta 2ª fase.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/05/2005

O Concello de Salceda de Caselas, en sesión que tivo lugar o día vinte e cinco de xuño de dous mil catro, aprobou o proxecto do parque Raíña Aragonta 2ª fase e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a actuación é necesaria debido ao estado dos terreos, que son utilizados a modo de vertedoiro incontrolado, sendo abundante a presenza de residuos sólidos urbanos, restos orgánicos inertes e estullos industriais, co conseguinte perigo efectivo e potencial á salubridade pública: presenza de roedores, insectos, contaminación de acuíferos e augas superficiais, emisión de gases e malos olores, que provocan unha deterioración ambiental e degradación dos terreos. Así mesmo, hai que considerar que estes terreos lindan cun colexio e un pavillón deportivo, polo que debido á súa situación son utilizados como lugar de recreo e esparcimento, especialmente por menores, provocando unha situación de evidente risco e perigo para os usuarios.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día viente e oito de abril de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Salceda de
Caselas, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto do parque Raíña Aragonta 2ª fase, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e oito de abril de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
ORDE do 15 de abril de 2005 pola que se autoriza o cambio de denominación do centro privado Concepción Arenal-Malvedo de Coles (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/05/2005

Examinado o expediente que presenta o centro privado Concepción Arenal-Malvedo de Coles (Ourense), código 32016731, en que solicita que a nova denominación sexa centro privado Malvedo.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorre no expediente os requisitos exixidos nas disposicións vixentes para poder acceder ao solicitado.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar o cambio de denominación do centro privado Concepción Arenal-Malvedo de Coles pasando a denominarse centro privado Malvedo.
O cambio de denominación non afectará ao réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 15 de abril de 2005.
Celso Currás Fernández
Conselleiro de Educación e Ordenación
Universitaria
ORDE do 10 de maio de 2005 pola que se amplía a dotación orzamentaria para a concesión das axudas aos alumnos de centros escolares, para o consumo de leite e produtos lácteos, convocadas pola Orde do 15 de decembro de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 16/05/2005

De acordo coas bases reguladoras previstas na Orde do 30 de maio de 2002 (DOG nº 109, do 7 de xuño), modificada pola do 21 de abril de 2004 (DOG nº 80, do 27 de abril), a Orde do 15 de decembro de 2004 (DOG nº 247, do 22 de decembro) estableceu a convocatoria, para o ano 2005, das axu
das aos alumnos de centros escolares para o consumo de leite e determinados produtos lácteos.
No seu artigo 6.1º, precísase a aplicación orzamentaria e o importe económico previsto para o financiamento das ditas axudas, e no seu parágrafo 2 sinálase que as dotacións iniciais poderán incrementarse, se fose procedente, tramitándose para tal efecto o oportuno expediente de xeración e ampliación de crédito.
Coa finalidade de poder amparar todas as solicitudes desas axudas, que son xestionadas polo Fondo Galego de Garantía Agraria (Fogga), e posto que as dotacións iniciais poderán resultar insuficientes, aprobouse o correspondente expediente de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das ditas axudas do programa de leite escolar.
En consecuencia, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo único.
1. A dotación orzamentaria prevista para as axudas aos alumnos de centros escolares, para o consumo de leite e produtos lácteos no artigo 6.1º da Orde do 15 de decembro de 2004 (DOG nº 249, do 22 de decembro), na aplicación 09.60.614A.779.0 -Ordenación, reestruturación, fomento e mellora da produción agraria. Axudas comunitarias a produtores derivadas da nova PAC dos orzamentos da Comunidade Autónoma de Galicia para o 2005, increméntase en 62.000,12 euros, supoñendo un total de 412.000,12 euros para o presente exercicio.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposicións adicionais
Primeira.-A ampliación de crédito prevista nesta orde non afecta o prazo de presentación de solicitudes establecido na devandita Orde do 15 de decembro de 2004.
Segunda.-As solicitudes presentadas ao abeiro da Orde do 23 de decembro de 2003, ás que, reunindo os requisitos establecidos na dita orde, non se lles concedeu a axuda solicitada, poderanse ter en conta na convocatoria do 2005. A tramitación dos expedientes continuará no trámite en que se atopaban á finalización do exercicio anterior.
Santiago de Compostela, 10 de maio de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
DECRETO 109/2005, do 12 de maio, polo que se dispón que cese Dámaso López Rodríguez como delegado provincial de Lugo.
CONSELLERÍA DE SANIDADE — II. AUTORIDADES E PERSOAL — 13/05/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día doce de maio de dous mil cinco,
DISPOÑO:
Que cese, por petición propia, Dámaso López Rodríguez como delegado provincial de Lugo, agradecéndolle os servizos prestados.
Santiago de Compostela, doce de maio de dous mil cinco.
P.S. (Decreto 105/2005, do 10 de maio)
Alberto Núñez Feijoo
Presidente
P.S. (Decreto 106/2005, do 10 de maio)
Jaime Pita Varela
Conselleiro de Sanidade
DECRETO 108/2005, do 12 de maio, polo que se dispón que cese Carlos Negreira Souto como presidente do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 13/05/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día doce de maio de dous mil cinco,
DISPOÑO:
Que cese, por petición propia, Carlos Negreira Souto como presidente do Consello de Administración do ente público Portos de Galicia, agradecéndolle os servizos prestados.
Santiago de Compostela, doce de maio de dous mil cinco.
P.S. (Decreto 105/2005, do 10 de maio)
Alberto Núñez Feijoo
Presidente
Alberto Núñez Feijoo
Vicepresidente primeiro e conselleiro de Política
Territorial Obras Públicas e Vivenda
DECRETO 110/2005, do 12 de maio, polo que se dispón que cese Beatriz Mato Otero como delegada territorial da Coruña.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 13/05/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Pesca e Asuntos Marítimos e logo de deliberación do Consello da Xunta de Galicia na súa reunión do día doce de maio de dous mil cinco,
DISPOÑO:
Que cese Beatriz Mato Otero como delegada territorial da Coruña, agradecéndolle os servizos prestados.
Santiago de Compostela, doce de maio de dous mil cinco.
P.S. (Decreto 105/2005, do 10 de maio)
Alberto Núñez Feijoo
Presidente
Enrique César López Veiga
Conselleiro de Pesca e Asuntos Marítimos
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 25 de abril de 2005, da Dirección Xeral de Industria, Enerxía e Minas, pola que se modifican as datas dos exames correspondentes á convocatoria de xuño 2005 para a obtención do carné profesional de operador de guindastre móbil autopropulsado.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 13/05/2005

No DOG nº 43, do xoves 3 de marzo de 2005, publicouse a Resolución do 23 de febreiro de 2005, da Dirección Xeral de Industria, Enerxía e Minas, pola que se convocan exames ordinarios para a obtención do carné profesional de operador de guindastre móbil autopropulsado no ano 2005.
Por cuestións técnicas e organizativas é necesario modificar as datas dos exames correspondentes á convocatoria de xuño 2005, que quedan como se indica a continuación:
O exame correspondente á categoría A previsto para o 14 de xuño traládase ao 11 de xuño.
O exame correspondente á categoría B previsto para o 21 de xuño traládase ao 18 de xuño.
Santiago de Compostela, 25 de abril de 2005.
Ramón Ordás Badía
Director xeral de Industria, Enerxía e Minas
DECRETO 111/2005, do 28 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción, ampliación do enlace da N-550 coa PO-510 (antiga PO-410) en Atios (O Porriño), accesos a Salvaterra, clave: PO/01/049.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 13/05/2005

O 3 de decembro de 2004 o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción, ampliación do enlace da N-550 coa PO-510 (antiga PO-410) en Atios (O Porriño), accesos a Salvaterra, clave: PO/01/049.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda. Considérase xustificada a referida decla
ración pola súa incidencia na seguridade viaria, posto que con esta actuación evitarase que o intenso tráfico de vehículos pesados, procedente das estradas de Atios en dirección á A-9 e á A-52, circule polo núcleo urbano do Porriño.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta na súa reunión do día vinte e oito de abril de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción, ampliación do enlace da N-550 coa PO-510 (antiga PO-410) en Atios (O Porriño), accesos a Salvaterra, clave: PO/01/049.01.
Santiago de Compostela, vinte e oito de abril de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CORRECCIÓN de erros.-Decreto 100/2005, do 21 de abril, polo que se regula a hemodoazón e hemoterapia na Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 12/05/2005

Detectados erros no contido do devandito decreto publicado no DOG nº 88, do 9 de maio de 2005, cómpre facer as seguintes correccións:
-Na páxina 7.732, no artigo 8º, alínea 2, letra b), onde di: «atención especializada», debe dicir: «procesos asistencias».
-Na páxina 7.732, no artigo 8º, alínea 2, letra c), onde di: «Dirección Xeral de Farmacia», debe dicir: «Dirección Xeral de Farmacia e Produtos Sanitarios».
CORRECCIÓN de erros.-Decreto 73/2005, do 18 de marzo, polo que se establece o currículo do ciclo formativo de grao superior correspondente ao título de técnico superior en industrias alimentarias.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 02/05/2005

Advertidos erros no citado decreto, publicado no DOG nº 78, do luns, 25 de abril de 2005, cómpre efectuar as oportunas correccións:
-Na páxina 6.790, no título do decreto, onde di: «técnico superior en industrias alimentarias», debe dicir: «técnico superior en industria alimentaria».
-Na páxina 6.790, no segundo parágrafo, onde di: «técnico superior en industrias alimentarias», debe dicir: «técnico superior en industria alimentaria».
-Na páxina 6.791, no artigo 1º, onde di: «técnico superior en industrias alimentarias», debe dicir: «técnico superior en industria alimentaria».
-Na páxina 6.792, na Identificación do título onde di: «Técnico en industrias alimentarias», debe dicir: «Industria alimentaria».
-Na páxina 6.832, no punto 4.2.1, onde di: «ciclo formativo de industrias alimentarias», debe dicir: «ciclo formativo de industria alimentaria».
-Na páxina 6.832, no punto 4.3 onde di: «ciclo formativo de formación profesional de grao superior de industrias alimentarias», debe dicir: «ciclo formativo de formación profesional de grao superior de industria alimentaria».
-En todo o decreto, onde di: «alimenticio/a/os/as», debe dicir: «alimentario/a/os/as».
CORRECCIÓN de erros.-Decreto 301/2005, do 11 de agosto, polo que se nomea secretario xeral de Relacións Institucionais da Vicepresidencia da Igualdade e do Benestar a Antón Losada Trabada.
VICEPRESIDENCIA DA IGUALDADE E DO BENESTAR — II. AUTORIDADES E PERSOAL — 22/08/2005

En relación ao Decreto 301/2005, do 11 de agosto, polo que se nomea secretario xeral de Relacións Institucionais da Vicepresidencia da Igualdade e do Benestar a Antón Losada Trabada, publicado no Diario Oficial de Galicia nº 155, do 12 de agosto, cómpre facer a seguinte corrección:
Nas páxinas 14.181 e 14.234, onde di: «Antón Losada Trabada», debe dicir: «Antonio Losada Trabada».
ORDE do 14 de xullo de 2005 pola que se autoriza o cambio de denominación do CRA de Tui (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/08/2005

Tendo en conta o artigo 8.1º do anexo do Decreto 374/1996, do 17 de outubro, polo que se aproba o Regulamento das escolas de educación infantil e dos colexios de educación primaria (DOG do 21 de outubro), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autorizar o cambio de denominación do colexio que no anexo se relaciona.
Santiago de Compostela, 14 de xullo de 2005.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Tui.
Código do centro: 36024112.
Denominación: Colexio Rural Agrupado de Tui.
Nova denominación: Colexio Rural Agrupado Mestra Clara Torres.
DECRETO 332/2005, do 18 de agosto, polo que se modifica o Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 19/08/2005

O Decreto 232/2005, do 11 de agosto, establece a estrutura orgánica dos departamentos da Xunta de Galicia.
O artigo 10º, que desenvolve a Consellería de Pesca e Asuntos Marítimos, determina que queda adscrito a esta consellería o ente público Instituto para o Control do Medio Mariño de Galicia. Non obstante a denominación dada ao devandito ente na súa Lei de creación 3/2004, do 7 de xuño, é Instituto Tecnolóxico para o Control do Medio Mariño de Galicia.
Na disposición adicional terceira créanse as delegacións provinciais do Benestar Social dependentes da Vicepresidencia da Igualdade e do Benestar. Co fin de adecuar a denominación das delegacións ao da Vicepresidencia de que dependen estas pasan a denominarse delegacións provinciais da Igualdade e do Benestar.
En consecuencia, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día dezaoito de agosto de dous mil cinco,
DISPOÑO:
Artigo 1º
Modifícase o artigo 10º, letra b) do Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, que quedará redactado nos seguintes termos:
«Queda adscrito a esta consellería o ente público Instituto Tecnolóxico para o Control do Medio Mariño de Galicia».
Artigo 2º
Modifícase a disposición adicional terceira que quedará redactada nos seguintes termos:
«Créanse as delegacións provinciais da Igualdade e do Benestar, dependentes da Vicepresidencia da Igualdade e do Benestar».
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezaoito de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
DECRETO 330/2005, do 17 de agosto, polo que se declara loito oficial en Galicia con motivo do falecemento de dezasete militares españois destinados en Afganistán.
PRESIDENCIA — I. DISPOSICIÓNS XERAIS — 18/08/2005

Para manifestar o seu sentimento e o do pobo galego por causa do falecemento de dezasete militares españois destinados en Afganistán, o Goberno galego ten a vontade de facer pública a dor dos seus membros e a de todos os cidadáns.
É polo que
DISPOÑO:
Artigo único.
1. Decláranse tres días de loito oficial en Galicia desde as 0.00 horas do día 18 de agosto ata as 24.00 horas do día 20 de agosto.
2. Nos devanditos días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, dezasete de agosto de dous mil cinco.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 18/08/2005

Advertidos erros no texto do devandito decreto publicado no DOG número 155, do 12 de agosto de 2005, cómpre efectuar as oportunas correccións.
1º. Na páxina 14.187, columna segunda, artigo 4º, letra b), número 2, onde di: «O Xurado de Expropiación Forzosa, cuxa presidencia terá rango de dirección xeral», debe dicir: «O Xurado de Expropiación de Galicia, cuxa presidencia terá rango de director/a xeral».
2º. Na páxina 14.188, columna segunda, artigo 11º, letra a), número 4, onde di: «Centro de Desenvolvemento Sostible», debe dicir: «Dirección Xeral de Desenvolvmemtno Sostible».
3º. Na páxina 14.189, columna primeira, onde di: «Disposición derrogatoria», debe dicir: «Disposicións derrogatorias».
CORRECCIÓN de erros.-Orde do 1 de agosto de 2005 pola que se establecen as bases reguladoras das axudas e subvencións para a contratación de técnicos locais de emprego no ámbito da colaboración desta consellería coas entidades locais e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 19/08/2005

Advertidos erros na citada orde, publicada no Diario Oficial de Galicia nº 154, do xoves 11 de agosto de 2005, é necesario efectuar a seguinte corrección:
Os anexos incluídos nas páxinas 14.117 a 14.119 deben substituírse polos que se insiren a continuación.
RESOLUCIÓN do 11 de agosto de 2005, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulgar as probas extraordinarias de acceso aos ciclos formativos de formación profesional específica de grao medio para o curso 2005-2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/2005

Segundo o establecido no artigo 6.2º da Orde do 1 de abril de 2002, pola que se regulan as probas de acceso aos ciclos formativos de formación profesional específica, esta dirección xeral
RESOLVE:
Primeiro.-Facer pública a composición do tribunal único que deberá xulgar as probas extraordinarias de acceso aos ciclos formativos de formación profesional específica de grao medio para o curso 2005-2006, que figuran no anexo desta resolución.
Santiago de Compostela, 11 de agosto de 2005.
Mª Luísa Castro Casas
Directora xeral de Formación Profesional
e Ensinanzas Especiais
ANEXO
Presidente: Manuel Corredoira López, inspector de educación.
Vogais:
Xesús Cociña Souto, profesor de ensino secundario.
Rosa Fernández Rodríguez, profesora de ensino secundario.
José Manuel Mouriz Cabalo, profesor de ensino secundario.
Luís Manuel Álvarez Martínez, inspector de educación.
Suplentes:
Presidente: Alfonso González González, inspector de educación.
Vogais:
Mª Carmen Robledo Muíña, profesora de ensino secundario.
Amparo Martínez Besada, profesora de ensino secundario.
Mª Carmen Alvariño Alejandro, profesora de ensino secundario.
Manuel Gajino Cousillas, profesor de ensino secundario.
DECRETO 334/2005, do 18 de agosto, polo que se dispón que cese Juan José Novoa Montero como interventor xeral da Comunidade Autónoma.
CONSELLERÍA DE ECONOMÍA E FACENDA — II. AUTORIDADES E PERSOAL — 19/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día dezaoito de agosto de dous mil cinco,
DISPOÑO:
Que cese Juan José Novoa Montero como interventor xeral da Comunidade Autónoma agradecéndolle os servizos prestados.
Santiago de Compostela, dezaoito de agosto de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda